מלחמת חרבות ברזל במוזיקה

מתקפת הפתע על ישראל ב-7 באוקטובר 2023, שבעקבותיה פרצה מלחמת חרבות ברזל, השפיעה בהיבטים שונים על העורף בישראל, ובכלל זה על המוזיקה הישראלית ועל עולם המוזיקה בישראל וברחבי העולם.

שירים 
לאור מתקפת הפתע על ישראל, שכללה, בין היתר, את החטיפה לעזה והטבח במסיבת הטבע ליד רעים, החליטו מוזיקאים ישראלים לפרסם שירים העוסקים במאורעות מאז מתקפת הפתע. כמו כן, הוקלטו שירים ישנים בעלי גוון חדש.

ב-11 באוקטובר, הראפר איזי פרסם את השיר "שבעה באוקטובר". ב-22 באוקטובר, פרסם לצד אודיה שיר נוסף בשם "חורף 23", לזכר הנרצחים במלחמה. הזמר חנן בן ארי הוציא ב-16 באוקטובר את השיר "מולדת", שנכתב עוד לפני המלחמה ויצא רשמית בעקבותיה. הוא זכה להצלחה ארצית והיה לשיר מלחמת חרבות הברזל הראשון שדורג במקום הראשון במדיה פורסט. איל גולן הוציא את השיר "עם ישראל חי" ב-19 באוקטובר, שדורג גם הוא במקום הראשון במצעד. את הכנסות השיר החליט לתרום לעמותת ער"ן המספקת סיוע נפשי. הפרויקט של עידן רייכל ורוני דלומי שיתפו בפעולה בהוצאת השיר "תחזור" שהוקדש לחטופים ולנרצחים.

בין השירים הנוספים שפורסמו הם "לא תירא" של פאר טסי, "תשמרי על הלב" של יובל דיין, ו"לתמיד" של עטרה אוריה שנכתב להנצחת גבורת משטרת ישראל ולוחמי משמר הגבול. הזמר יניב בן משיח הקליט את שיר התפילה "דברי אליי". בהמשך לכך, הקליט הזמר בר צברי את "לא רוצה להיות עצוב". הזמר דודו אהרון הוציא את "יש עוד עולם" והקדיש אותו לכל החללים של מלחמת חרבות ברזל.

גרסאות כיסוי 
מאז פריצת המלחמה, זכו שירים מתקופות שונות לגרסאות כיסוי. הזמר שלמה ארצי הקליט יחד עם משתתפי ארץ נהדרת את שירו, "יותר מזה אנחנו לא צריכים". חברי הפרויקט של רביבו הקליטו גרסת כיסוי לשיר "כאב של לוחמים" מאת עידן עמדי. ב-1 בנובמבר הוציאה הזמרת עדן בן זקן גרסת כיסוי לשיר "מלאכים" שהוקלט במקור על ידי הזמרת רינת בר בשנת 2012. הזמר ליאור נרקיס הקליט את "אחינו כל בית ישראל" שהוקלט בידי יהורם גאון.

הזמר-יוצר אדיר גץ הקליט מחדש את "זה לא כל כך פשוט להיות כאן ילד". הזמר בעז שרעבי הקליט את שירו "כשתבוא" בשיתוף עם מטה משפחות החטופים והנעדרים.

להיטים רדומים 
שירים שונים הפכו ללהיטים רדומים או זכו להצלחה מחודשת בעקבות פריצת המלחמה בעקבות התאמת תוכנם למצבה של מדינת ישראל, בהם "שושנים עצובות" של עדן חסון ויסמין מועלם "יהיה טוב" ו"יחפים" של מועלם, "לצאת מדיכאון" של יגל אושרי, "פרי גנך" של אביבה אבידן ואלי לוזון, "תתארו לכם" של שלמה ארצי, "אמן על הילדים" של חנן בן ארי ו"הלב שלי" של ישי ריבו, שחוו עלייה חדה בהשמעות בסטרימינג ובתחנות הרדיו.

בשוק הבין-לאומי, זכה השיר "Si No Estás" של איניגו קינטרו להצלחה בישראל והוגדר בתור "שיר מלחמה".

הופעות ואירועי מוזיקה 
ב-7 באוקטובר 2023, יום מתקפת הפתע על ישראל, היה אמור הזמר האמריקאי ברונו מארס לקיים את הופעתו השנייה בפארק הירקון בתל אביב. אירוע זה היה אמור להתקיים בנוכחותם של 63,000 איש ומארס היה אמור להיות האמן הראשון מאז מייקל ג'קסון ב-1993 שמילא את המקום בשתי הופעות. עם זאת, חברת לייב ניישן אנטרטיינמנט הודיעה כי בעקבות הנחיית פיקוד העורף, ההופעה תבוטל ורוכשי הכרטיסים יקבלו החזר כספי אוטומטי. כמו כן, עקב המצב הביטחוני, הפקתו של מארס לא יכלה לשנע את ציוד ההופעה שלו מישראל, ובוטלה הופעתו של מארס במסגרת אירועי פורמולה 1 באצטדיון לוסייל בקטר יום למחרת.ב-19 באוקטובר 2023, הודיעה פרמאונט גלובל על ביטול טקס פרסי המוזיקה של MTV אירופה 2023 עקב מלחמת חרבות ברזל. זו הייתה הפעם הראשונה שהטקס בוטל בתולדותיו. ב-20 באוקטובר, הכריזה הזמרת הישראלית נטע ברזילי על ביטול סיבוב ההופעות שלה, "The Wonderful and Great Tour", באומרה כי . בהמשך לכך, סאבלימינל והצל עם משפחת תאקט פרסמו מחדש את ההופעה בה בוצע "התקווה".

אמנים רבים הופיעו בהתנדבות עבור מפונים מעוטף עזה וחיילי צה"ל בסדיר ובמילואים, וכן באמצעים מקוונים כתוכנת זום ורשתות חברתיות.

תגובות לטבח במסיבת הטבע 

בהופעה בלאס וגאס שהתקיימה בערב 8 באוקטובר, הקדיש בונו מ-U2 את השיר "" לקורבנות הטבח בפסטיבל נובה, ואף שינה את מילות השיר באופן חד פעמי לשם כך. הזמרת-יוצרת האמריקאית מדונה שיצאה לסיבוב ההופעות השנים-עשר שלה "The Celebration Tour" עצרה שתי הופעות בלונדון והביעה תמיכה בישראל, תוך ציון הטבח במסיבת הטבע. היא הצהירה: . בעקבות הצהרותיה, תוגברה האבטחה בשל חשש לאירועים ביטחוניים.

ב-26 באוקטובר יצא לאור השיר "תרקוד לנצח" של עומר אדם ואינפקטד מאשרום, שהוקדש לזכר הנרצחים בטבח במסיבת הטבע. בסוף אוקטובר 2023 הוציא עידו בי את "מלאכים" להנצחת הנרצחים ולספר את סיפורם של הנפגעים בטבח במסיבת הטבע.

הערות שוליים

מלחמות ישראל בתרבות
מלחמת חרבות ברזל בתרבות